Molot silah fabriki

Rusiyanın Kirov bölgəsində fəaliyyət göstərən "Molot" silah fabriki 1940-cı ildə sovet dövründə qurulub. Fabrik dünyada məşhur olan "Kalaşnikov" silahı başda olmaqla, digər silah və güllələr də istehsal edib.

2009-cu ilin yayında fabrik borc probleminə görə istehsalı dayandırıb. "Molot" silah fabrikinin bank və əməkdaşlarına 1 milyard rubl borcu var. Fabrikin istehsala başlaması üçün 300–400 milyon rus rubluna (10–14 milyon ABŞ dolları) ehtiyacı var. Fabrikin istədiyi kreditlər isə hələ verilməyib, üstəlik işçilərin də uzun müddətdir ki, gözlədiyi maaşlar ödənilməyib. 5000 nəfərin çalışdığı fabrikdə indi yalnız təhlükəsizlik işçiləri qalıb. Fabrikin 2700 işçisi müvəqqəti olaraq başqa işlə təmin edilib.

 İstinadlar 

Kateqoriya:Rusiya şirkətləri
Kateqoriya:1940-cı ildə yarananlar
Kateqoriya:"Lenin" ordeni ilə təltif edilən təşkilatlar